Ove Olsen er en af de 476 sommerhusejere, som allerede er i gang med at lovliggøre til deres tilbygninger og carporte. Han har simpelthen glemt at få en byggetilladelse til sin udestue. - Jeg fik det simpelthen ikke gjort, siger Ove Olsen. Alle 2700 sommerhuseejere i kommunen fik sidste forår et brev om at gå deres BBR-oplysninger igennem. I den tidligere Hadsund Kommune havde man nemlig været lidt for flink med dispensationernem, og da Mariagerfjord Kommune så blev en realitet blev det nødvendingt at stramme op. - Vi kunne jo ikke tillade noget i den østlige del af kommunen og forbyde det i den vestlige del. Derfor har vi strammet op, siger Anemarie Vejnø, Byggesagsbehandler, Mariagerfjord Kommune. Frit lejde kampagnen har betydet at 476 borgere har henvendt sigt frivilligt for at få deres sommerhuse lovliggjort. - Det har fungeret helt fantastisk. Det virker bedre at folk selv henvender sig end at vi kommer og banker dem i hovedet, siger Anemarie Vejnø. For Ove Olsen betyder lovliggørelsen at han får den perfekte afslutning på sit bygselv-projekt. - Det er dejligt og det været sjovt at lave. Nu skulle det hele gerne være lovligt, smiler Ove Olsen.
Mindst 18 procent af de 2700 sommerhuse i Mariagerfjord Kommune er forkert registreret i BBR-registret. Det har kommunen nu gjort noget ved.